1658- ൽ ഹജ്ജു കഴിഞ്ഞ് ഹാജി ക്വാജാ അബീദ് സിദ്ദിഖി ഇന്ത്യയിൽ തിരിച്ചെത്തിയപ്പോഴേക്കും ഷാജഹാൻറെ പുത്രന്മാർ തമ്മിൽ സിംഹാസനത്തിനു വേണ്ടിയുളള അവകാശത്തർക്കം മൂർദ്ധന്യത്തിലെത്തിയിരുന്നു. സിദ്ദിഖി ഔറംഗസേബിൻറെ പക്ഷം ചേർന്നു. മേയ് 28, 1658-ൽ സമുഗറിൽ വെച്ച് ഷാജഹാൻറെ മൂത്ത പുത്രനും കിരീടാവകാശിയുമായ ദാരാ ഷിക്കോവിനെതിരായി ഔറംഗസേബും മുറാദ് ബക്ഷും ഒത്തുചേർന്നു നടത്തിയ പോരാട്ടത്തിൽ കിലിച് ഖാൻ നിർണ്ണായക പങ്കു വഹിച്ചു. സന്തുഷ്ടനായ ഔറംഗസേബ് സദ്ര് ഉ സദർ എന്ന ബഹുമതി സമ്മാനിച്ചു. ക്രമേണ ഔറംഗസേബിൻറെ വിശ്വസ്ത സേനാനായകരിലൊരാളായി ഉയരുകയും ചെയ്തു. 
ഹിന്ദുസ്ഥാൻ മുഴുവനായും സ്വന്തം അധീനതയിലാക്കണമെന്ന ഔറംഗസേബിൻറെ സ്വപ്നം യാഥാർഥ്യമാക്കുന്നതിന് കിലിച് ഖാൻ അനേകം യുദ്ധങ്ങൾ നടത്തി. ഇതിൽ ഏറ്റവും പ്രധാനമായതായിരുന്നു ഡക്കാൻ ദൗത്യം. ഈ ശ്രമത്തിൽ കിലിച് ഖാന്റെ പുത്രൻ സഹാബുദ്ദിൻ സിദ്ദിഖിയും പിതാവിനോടൊപ്പം ഉണ്ടായിരുന്നു.
ജീവചരിത്രം
ഇന്ത്യയിലേക്ക്
അന്ത്യം
ഔറംഗസേബിനോടൊപ്പം